Diari Oficial de la Generalitat Valenciana


Sumari del DOGV 2815, del 28-08-1996 (1996/839063)

RESOLUCIÓ de 31 de juliol de 1996, del director general de Transports, per la qual s'estableix la dotació econòmica per a 1996 a la Cambra Oficial de Comerç, Indústria i Navegació de València.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2815

Data del DOGV
:   28-08-1996

Secció del DOGV
:   ALTRES DISPOSICIONS

Número del document
:   1996/839063


Data del document
:   31-07-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

RESOLUCIó de 31 de juliol de 1996, del director general de Transports, per la qual s'estableix la dotació econòmica per a 1996 a la Cambra Oficial de Comerç, Indústria i Navegació de València.   
El conveni marc de col·laboració entre la Generalitat Valenciana, per mitjà de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació de València, per al desenvolupament d'activitats que consoliden València com a centre logístic del transport, estableix, en les clàusules quarta i cinquena, que la Direcció General de Transports fixarà, mitjançant resolucions anuals, l'import de la dotació econòmica per a cada exercici durant el termini de vigència del conveni. Així mateix, la clàusula setena del mencionat conveni preveu que el conseller d'Obres Públiques, Urbanisme i Transports podrà delegar el director general de Transports per a la realització de les resolucions necessàries per al desenvolupament del conveni.  
La Resolució de 15 de juliol de 1996, del conseller d'Obres Públiques, Urbanisme i Transports, delega en el director general de Transports el desplegament del conveni esmentat.  
De conformitat amb el que s'ha exposat anteriorment, resolc:  
Primer  
Fixar la dotació econòmica global corresponent a l'exercici 1996, per al desenvolupament del conveni marc, en la quantitat de deu milions cinc-centes mil pessetes (56.972.224 PTA), dels quals la Conselleria d'Obres Públiques, Urbanisme i Transports aportarà el 75% (7.875.000 PTA) i la Cambra Oficial de Comerç, Indústria i Navegació de València el 25% (2.625.000 PTA) restant.  
La consignació pressupostària per a efectuar la despesa serà a càrrec del programa 513.30, capítol IV, dels pressupostos de la Generalitat Valenciana per a 1996.  
Segon  
La forma en què la Conselleria d'Obres Públiques, Urbanisme i Transports farà efectiva la dotació econòmica corresponent a l'exercici de 1996 serà mitjançant la justificació de la despesa efectuada, i el pagament, per part de la Conselleria d'Obres Públiques, Urbanisme i Transports, es farà a mesura que la Cambra Oficial de Comerç, Indústria i Navegació de València justifique correctament la despesa realitzada.  
Tercer  
La durada d'aquesta primera fase del conveni serà des de la signatura fins el 31 de desembre de 1996.  
Quart  
Les activitats que es realitzen en aquest exercici s'ajustaran a les línies d'actuació previstes en la clàusula tercera del conveni marc, i seran les següents:  
1. Promoció del transport de valencià per mitjà de jornades i seminaris divulgatius que animen l'industrial a la contractació del transport valencià.  
2. Foment de la cooperació i l'agrupació d'empreses del sector amb personal expert que permeta un seguiment personalitzat i qualificat del procés.  
3. Informació puntual i formació específica per al sector sobre qualsevol assumpte del seu interès, i especialment sobre política comunitària, condicions de contractació, tràmits administratius i legislatius, noves tecnologies, sistemes d'informació avançada, EDI, certificat de qualitat, i divulgar aspectes nous i interès per al sector.  
4. Promoure la participació activa entre empresaris amb els seus homòlegs comunitaris per a projectes de cooperació transnacional. Aquesta línia té el suport dels instruments de cooperació disponible en la Cambra de Comerç.  
5. Motivar i facilitar la participació en certàmens nacionals i internacionals del sector, que promoga la internacionalització de l'empresa valenciana i l'extensió de les xarxes de comercialització.  
6. Divulgar la posició geoestratègica de València amb les instal·lacions per al transport (port, aeroport...), alhora que reivindicar les adequades i les necessàries infraestructures perquè es configure com a centre logístic.  
La no realització de les activitats previstes podrà donar lloc a la devolució dels imports percebuts, més els interessos de demora legalment establerts.  
València, 31 de juliol de 1996.- El director general de Transports: Claudio Solano Brotons.